Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11924

b) A leszállási konfigurációt megkezdve a repülőgépnek képesnek kell lennie akadályozott leszállás esetén újra felemelkedni, ha minden hajtómű egysége működik. B2.7. Teljesítményadatok közzététele A teljesítményadatokat úgy kell meghatározni, és a repülési kézikönyvben közzétenni, hogy alkalmazásuk az Annex 6 I. Részének megfelelően üzemeltetendő repülőgépre vonatkozó üzemeltetési szabályok szerinti működtetése során egy biztonságos összefüggést tegyen lehetővé a repülőgép teljesítménye és azon útvonalak és repülőterek között, melyeken képes üzemelni. A teljesítményadatokat meg kell határozni, és közzé kell tenni az alábbi tartományokra: tömeg, szintmagasság, vagy nyomásmagasság, szélsebesség, felszállási gradiens és szárazföldi repülőgépek esetében a leszállási felület, valamint a vízfelület viszonyai, a víz sűrűsége és a hullámzás erőssége vízi repülőgépeknél, és bármely egyéb változóra, amelyre a repülőgépnek légialkalmassági bizonyítványt akarnak szerezni.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes